GiliGold/VAD_KnessetCorpus huggingface dataset:
<יאיר פרימן:
אנחנו רואים בך מי שמאמין בדרך.
<יאיר פרימן:
עברנו כברת דרך.
<יאיר פרימן:
לא האמנו לפני שלוש ישיבות שזה יקרה.
<יאיר פרימן:
אנחנו הקמנו עמותה לקידום מעמדם של חברי המועצה ורצינו לצאת למאבק ציבורי, אבל ברגע שראינו את העשייה שלך, שמנו את זה לרגע בצד.
<יאיר פרימן:
אם באמת אפשר לקדם דברים במדינה בלי מאבק ציבורי, למרות שזה נראה קצת לא תמיד דבר שאפשר להאמין בו, לפעמים, כמו שגם חבר הכנסת דב חנין אמר ממרום שנותיו, לפעמים זה לא מתבצע.
<יאיר פרימן:
באמת נקווה שעד סיום המושב הזה ותחילת התקציב תצליחו להגיע להסכמות עם משרד הפנים.
<יאיר פרימן:
אם זה לא קורה השנה, להזכירכם בעוד שנתיים וחצי יש בחירות, זה כבר התקציב הבא.
<יאיר פרימן:
אם זה לא קורה עכשיו, צריך לקדם חקיקה כמה שיותר מהר.
<יאיר פרימן:
תודה רבה כבוד היושב ראש על כל מה שאתה עושה.
<יאיר פרימן:
נשמח להצטרף אליך גם במאבק ציבורי במידה ומשהו לא יצליח.
<יאיר פרימן:
תודה.
<חיים ביבס:
למה צריך מאבק ציבורי ביוקנעם?
<חיים ביבס:
יש להם הרבה כסף.
<יאיר פרימן:
זה לא רק ביוקנעם.
<יאיר פרימן:
זה מאבק לאומי ולא רק מאבק של יוקנעם.
<יאיר פרימן:
אני מייצג כאן את כל חברי המועצה.
<חיים ביבס:
אם אתה מייצג, תדאג שיביאו את הכסף הנדרש כדי לתת להם.
דוד אמסלם:
יש עוד מישהו שרוצה להתבטא מבין חברי הכנסת?
יעקב אשר:
חזק וברוך.
<גבריאל גאון:
אני רוצה לברך אותך, דודי.
דוד אמסלם:
בואו נתקדם.
<גבריאל גאון:
אני רוצה להצטרף לדברים של יושב ראש השלטון המקומי.
<גבריאל גאון:
אני חושב שאחרי שלושה דיונים הדבר הזה בשל.
<גבריאל גאון:
אסור להפיל את זה על הרשויות הקטנות, ואני אומר את זה שוב.
<גבריאל גאון:
אני מצטרף למה שאמר כאן מר ביבס.
<גבריאל גאון:
זה צורך של המדינה לטפל בדבר הזה וצריך להסדיר אותו.
<גבריאל גאון:
החשש הגדול שלי, כבוד יושב ראש הוועדה, כמו של רבים שיושבים כאן, שזה יתמסמס.
<גבריאל גאון:
אמר את זה כאן אסי, אמר את זה גם יאיר ואמרו אחרים והתנועה לאיכות השלטון.
<גבריאל גאון:
אנחנו צריכים לראות שזה קורה ולא נותנים למסמס את זה יותר.
<גבריאל גאון:
זאת הדאגה שלי ועל זה אני רוצה להתריע.
<גבריאל גאון:
אני מקווה מאוד שאתה תצליח להסדיר את זה, כמובן יחד עם כל חברי הכנסת.
<גבריאל גאון:
זה לא דבר פוליטי.
<גבריאל גאון:
טיפול בחברי מועצות עיר, זה לא דבר פוליטי אלא זה חוצה כל מפלגה.
<גבריאל גאון:
זה עניין דמוקרטי לחלוטין.
דוד אמסלם:
יוסי, מי זה הסגן שמטפל בנושא הרשויות אצלכם?
<יוסי עדס:
ערן ניצן.
דוד אמסלם:
כשאני מזמין, תגיד לו שיבוא לכאן, ואם לא, אני אביא את ראש אגף התקציבים לכאן.
דוד אמסלם:
לפעמים יש אצלכם חוצפה.
דוד אמסלם:
אנחנו תיאמנו את העניין הזה ואם רוצים, להבא אני אביא את ראש אגף התקציבים לכאן כדי שהוא יאמר מה עמדת אגף התקציבים.
דוד אמסלם:
יש עוד מישהו שרוצה להתבטא בנושא?
דוד אמסלם:
רבותיי, כפי שפתחתי ואמרתי, זה הדיון השלישי.
דוד אמסלם:
אנחנו נקבע דיון מקצועי בעוד שבועיים אצלי בחדר אליו נזמין את יושב ראש מרכז השלטון המקומי, את מרדכי כהן, את ערן ניצן, ואם ירצה הוא יביא גם את יוצר מהאוצר.
דוד אמסלם:
אני ארצה לבדוק אחרי שישבתם אתם כדי לשמוע את המתווה.
דוד אמסלם:
אני רוצה לראות דבר מבושל.
דוד אמסלם:
תעשו עבודת מטה שבסופו של דבר, כפי שאמר יושב ראש מרכז השלטון המקומי, אנחנו רוצים לקבל גם את השיפוי לחברי המועצה, כמובן על כל המשתמע מכך, שיהיה זה מספר ישיבות אותו תקבעו, איזה ישיבות, ישיבות סטטוטוריות, וכולי.
דוד אמסלם:
תעשו זום על העניין הזה.
דוד אמסלם:
התמחיר, רשויות קטנות ורשויות גדולות, כנסו לכל הפירוט של כל העניין הזה.
דוד אמסלם:
הנושא של שירותי המשרד שהם אומרים, קבלת ייעוץ משפטי, שירותי משרד והדרכות.
דוד אמסלם:
כמובן גם תיכנסו לכל הנושא של הסגנים ברמת הלשכות.
דוד אמסלם:
זה הנושא שהכי חשוב לי כרגע.
יעקב אשר:
אלה שני דברים שונים.
<מרדכי כהן:
בוא לא נדון בשני הדברים.
<מרדכי כהן:
אני מבקש.
דוד אמסלם:
אני רואה את זה כחבילה ואני רוצה לפתור את הנושא הזה.
דוד אמסלם:
אין בעיה, מרדכי.
<מרדכי כהן:
בוא נסיים את הנושא הזה.
דוד אמסלם:
אני רוצה שעד אז תשבו גם עם האוצר ותגיעו לאיזושהי הבנה לגבי חלוקת ההכנסות.
דוד אמסלם:
אני כבר אמרתי שלא מקובל עלי – אני בא מהשלטון המקומי – בשום פנים ואופן שיש מה שנקרא הכנסות שם והוצאות.
דוד אמסלם:
אין דבר כזה.
דוד אמסלם:
אם אנחנו רוצים לחזק את הדמוקרטיה כמו שאמרתי, זה האינטרס של המדינה ולא רק של השלטון המקומי.
דוד אמסלם:
לכן צריך לעשות כאן את החלוקה מי משלם, כמה ולמה.
דוד אמסלם:
עוד שבועיים אני אעשה את הדיון.
דוד אמסלם:
אם אתם רוצים שלושה שבועות, תגידו לי כמה אתם רוצים.
<מרדכי כהן:
שבועיים.
דוד אמסלם:
עד אז אתה צריך לשבת עם השלטון המקומי, תשאל את חיים עם מי אתה צריך לשבת, ועם האוצר כדי לסגור את כל הפרטים.
דוד אמסלם:
תודה רבה לכולם והמשך יום טוב.
דוד אמסלם:
אני מתכבד לפתוח את ועדת הפנים והגנת הסביבה בנושא מינוי יושב ראש לוועדת משנה לבדיקת סוגיות תכנון וסביבה במפרץ חיפה.
דוד אמסלם:
בזמנו כבר הקמנו ועדה כזו.
יעל גרמן:
אני מבקשת זכות דיבור.
דוד אמסלם:
אני רק אקריא: ועדת משנה לבדיקת סוגיות תכנון וסביבה במפרץ חיפה.
דוד אמסלם:
הקמנו בשנה שעברה ועדה בראשות חבר הכנסת דניאל עטר שבינתיים מונה לשמחתנו ליושב ראש קרן קיימת לישראל.
דוד אמסלם:
אני רוצה למנות יושב ראש לוועדה כדי שתוכל לפעול ולטפל בנושא חשוב זה.
דוד אמסלם:
יושב הוועדה - חבר הכנסת אכרם חסון.
דוד אמסלם:
חברי הוועדה - חברת הכנסת נאוה בוקר וחבר הכנסת עבדאללה אבו מערוף.
דוד אמסלם:
הוועדה תתמקד בנושא הזיהום במפרץ חיפה, אירועי חומרים מסוכנים במפרץ חיפה ובסוגיית הרחבת בתי הזיקוק והנפט בחיפה והסכנה הבריאותית והסביבתית הנשקפת מכך לציבור התושבים בחיפה.
יעל גרמן:
אין צורך לומר שתת הוועדה הזו היא מאוד מאוד חשובה ואני מאוד מצטערת שבגלל שבאמת דני הלך לאן שהוא הלך תת הוועדה לא ישבה ולו פעם אחת.
יעל גרמן:
אני רק רוצה למחות על כך שתת הוועדה לא ניתנה בידי האופוזיציה.
יעל גרמן:
יש נוהג בכנסת מימים ימימה שהוועדות נמצאות בידי הקואליציה, תתי הוועדות בידי האופוזיציה.
יעל גרמן:
אני חושבת שאכרם הוא אדם מאוד ראוי, אני חושבת שמגיע לו גם באופן אישי וגם באופן ספציפי מפני שהוא מתמצא בנושא ואני יודעת עד כמה הוא עוזר והוא מכיר, וכמובן שאני לא אצביע נגד כי אני חושבת שהבחירה היא ראויה.
יעל גרמן:
עם זאת, אני מביעה את מחאתי שזה לא ניתן בידי האופוזיציה וכמובן מצפה שלאופוזיציה יהיה מקום נכבד בתוך תת הוועדה.
דוד אמסלם:
קודם כל, אני לא מכיר נוהל כזה.
יעל גרמן:
ודאי.
יעל גרמן:
תסתכל.
יעל גרמן:
כל תתי הוועדות.
דוד אמסלם:
שאלתי.
דוד אמסלם:
זאת הכנסת השנייה שלך ולכן שאלתי את מנהלת הוועדה.
דוד אמסלם:
אני לא מכיר נוהל כזה.
יעל גרמן:
נוהג.
יעל גרמן:
לא נוהל.
דוד אמסלם:
קודם כל תבדקי אם יש נוהג ונוהל ואחרי תגידי לי את מה שתגידי.
דוד אמסלם:
מי בעד?
דוד אמסלם:
בעד ההצעה– פה אחד
דוד אמסלם:
המינוי אושר.
יעל גרמן:
אני מברכת.
דוד אמסלם:
אני מברך אותך אכרם.
דוד אמסלם:
אני מתכבד לפתוח את ועדת הפנים והגנת הסביבה בנושא תיקון טעות בחוק לקידום הבנייה במתחמים מועדפים לדיור (הוראת שעה) (תיקון מס' 3), השתע"ח-2016.
<רוני טיסר:
אני אסביר את ההליך.
<רוני טיסר:
על פי פקודת סדרי השלטון והמשפט התש"ח-1948, על פי סעיף 10(א) לפקודה, במקרה בו נופלת טעות בנוסח של חוק כפי שנתקבל בכנסת, מדובר בטעות טכנית, פליטת קולמוס או השמטה מקרית, הכנסת רשאית, לאחר אישור הוועדה, לתקן את הטעות הזאת.
<רוני טיסר:
צריך להצביע על נוסח ההחלטה ולאחר מכן זה עולה למליאה.
<רוני טיסר:
אני אקריא את הנוסח ההחלטה.
<רוני טיסר:
החלטה בדבר תיקון טעות בחוק לקידום הבנייה במתחמים מועדפים לדיור (הוראת שעה) (תיקון מס' 3) התשע"ו-2016, לפי סעיף 10(א) לפקודת סדרי השלטון והמשפט, התש"ח-1948 – בחוק לקידום הבנייה במתחמים מועדפים לדיור (הוראת שעה) (תיקון מס' 3), השתע"ו-2016, בסעיף 1 – בסעיף 29ב(ב) המובא בו, אחרי "הודעה כאמור בסעיף קטן (א)" צריך להיות "לעניין תכנית רחבת היקף לדיור בתוקף".
<רוני טיסר:
הסבר: בשל השמטה מקרית נשמטו המלים בסעיף 29ב(ב) לעניין תכנית רחבת היקף לדיור בתוקף ואנחנו בעצם מחזירים אותן לנוסח.
<רוני טיסר:
עכשיו צריך להצביע.
עבדאללה אבו מערוף:
זאת אומרת, זה עניין של נוסח.
<רוני טיסר:
כן.
<רוני טיסר:
טעות טכנית.
<רוני טיסר:
השמטה מקרית.
<רוני טיסר:
המלים האלה נכללו בנוסח כפי שהובא בפני הוועדה.
<רוני טיסר:
חברי הכנסת הצביעו עליו ובשלב הניסוח המלים האלה נשמטו השמטה מקרית.
<רוני טיסר:
אנחנו בעצם מחזירים את הנוסח להיות כפי שחברי הכנסת הצביעו עליו.
עבדאללה אבו מערוף:
את חושבת שאני זוכר על מה הצבענו?
<רוני טיסר:
הבאנו את הנוסח כדי שתוכלו לראות.
דוד אמסלם:
זה אותו דיון שעשינו על ה-ותמ"ל.
עבדאללה אבו מערוף:
זה עניין של בתי המלון לתיירות?
<רוני טיסר:
לא.
<רוני טיסר:
לא בתי המלון.
<רוני טיסר:
זה החלק הקנייני כפי שהועבר בחודש מרץ.
עבדאללה אבו מערוף:
נכון.
דוד אמסלם:
מי בעד התיקון?
דוד אמסלם:
בעד התיקון - פה אחד
דוד אמסלם:
התיקון אושר והוא יעלה למליאה.
דוד אמסלם:
רבותי, צהרים טובים.
דוד אמסלם:
אני מתכבד לפתוח את ועדת הפנים והגנת הסביבה בנושא תקנות למניעת מפגעים (מניעת רעש) (תיקון מס' 2), התשע"ו-2016.
דוד אמסלם:
אם אין למישהו מה להחכים אותנו ישר אעבור להקראה.
דוד אמסלם:
זיו דשא פה?
דוד אמסלם:
הוא ביקש רשות דיבור מבלי שהוא יהיה פה, יפה מאוד.
דוד אמסלם:
נציגי המשרד, בבקשה.
<הדס פיקסלר:
עו"ד הדס פיקסלר, המשרד להגנת הסביבה.
<הדס פיקסלר:
"בתוקף סמכויותיי לפי סעיפים 5, 7, ו-18 לחוק למניעת מפגעים, התשכ"א-1961, ובאישור ועדת הפנים והגנת הסביבה של הכנסת לפי סעיף 21א(א) לחוק יסוד: הכנסת, וסעיף 2(ב) לחוק העונשין, התשל"ז-1977, אני מתקין תקנות אלה: תיקון תקנה 8א 1.
<הדס פיקסלר:
בתקנה 8א לתקנות למניעת מפגעים (מניעת רעש), התשנ"ג-1992 – (1) במקום תקנת משנה (א) יבוא: "(א) לא יפעיל אדם ולא ירשה לאחר להפעיל באזור מגורים זיקוקין דינור הנורים לאוויר והגורמים לרעש, חזיזים נפצים וכיוצא באלה.
<הדס פיקסלר:
";..." התיקון בפסקת משנה (2) - התקבלה הערת המשטרה שמבקשת שלא להוסיף את ה- - -
דוד אמסלם:
עד היום מותר לו להפעיל נפצים, חזיזים, הכול?
<הדס פיקסלר:
מותר במגבלות כאשר המגבלה העיקרית היא מרחק של אלף מטרים מאזור מגורים.
<הדס פיקסלר:
מאז שהוחל האיסור הזה פעלו העוסקים בתחום לתיקון התקן הישראלי כך שכיום הזיקוקים שמיובאים לישראל ומופעלים פה הם שקטים יותר.
דוד אמסלם:
לא הבנתי, אני רוצה להבין את הסעיף הראשון.
דוד אמסלם:
כתוב: "לא יפעיל אדם ולא ירשה לאחר להפעיל באזור מגורים.
דוד אמסלם:
".
דוד אמסלם:
שאלתי אם עד היום היה מותר.
<הדס פיקסלר:
לא, גם היום אסור.
דוד אמסלם:
אז מה התיקון בסעיף הזה?
<הדס פיקסלר:
התיקון בסעיף הזה הוא תיקון נוסח.
<הדס פיקסלר:
אקריא את הנוסח הקודם?
<הדס פיקסלר:
הנוסח הקודם אומר: לא יפעיל אדם ולא ירשה לאחר להפעיל באזור מגורים זיקוקין דינור, חזיזים, נפצים וכיוצא באלה, המכילים חומרים נפיצים והגורמים לרעש.
<הדס פיקסלר:
הכוונה שלנו היתה לזיקוקים שנורים לאוויר ומכילים חומרי נפץ.
<הדס פיקסלר:
מסתבר שמפעילי הזיקוקים נתקלו בבעיות גם לגבי זיקוקים שלא נורים לאוויר ולא התכוונו לאסור עליהם, ולכן אנחנו מבהירים היום.
<זיו דשא:
מה עם אש חיה שנורית?
<הדס פיקסלר:
זה לא בענייני מניעת רעש, יש חקיקה אחרת שעוסקת בזה מבחינה בטיחותית.
דוד אמסלם:
מה היתה ההערה?
<זיו דשא:
מה בעניין ירי חי, ירי אוטומטי, שגם מייצר רעש וגם סיכון אחר?
<זיו דשא:
נדבר על זה בהמשך.
<הדס פיקסלר:
המשרד להגנת הסביבה לא עוסק בירי חי.
דוד אמסלם:
איך זה מתקשר לזיקוקים?
<זיו דשא:
מתייחסים לרעש מזיקוקים, אבל יש גם רעש מירי.
דוד אמסלם:
זיו, יש מלא סוגי רעש: תותחים, מטוסים, קונגואים, חתונות.
דוד אמסלם:
אתה יודע כמה יריות יש פה?
דוד אמסלם:
אני גר פה באזור ירושלים ואצל חלק מהמוסלמים בחתונות אני שומע.
דוד אמסלם:
אני יודע כל אירוע איזה גודל חתונה אפילו לפי אורך הצרורות.
<קריאה:
זה מה שיש אצלנו.
דוד אמסלם:
אבל לא משנה, בואו נמשיך בזיקוקים בבקשה.
<הדס פיקסלר:
התיקון בפסקת משנה (2) - אנחנו מוותרים עליו לאור הערת משטרת ישראל שלא להוסיף.
<הדס פיקסלר:
" (ב) במקום פסקה (1) יבוא: הפעלה של זיקוקין מקטגוריה 1, 2 או 3 כמפורט בתקן ישראלי 4373 חלק 2, הנעשית במרחק העולה על 300 מטרים מאזור מגורים, בין השעה 7:00 ל-22:00;".
<הדס פיקסלר:
"
דוד אמסלם:
זיו, בבקשה.
<זיו דשא:
צהרים טובים, אני מבין שמדובר על נושא של מטרדי רעש בכלל, על רמקולים.
<הדס פיקסלר:
לא, מדובר על זיקוקים בלבד.
<זיו דשא:
בלבד, ולא על רמקולים ולא על שום דבר אחר.
<הדס פיקסלר:
זה מוסדר בתקנות אחרות שהן לא בפני הוועדה כרגע.
<זיו דשא:
אני לא יודע איזה תקנות מוגדרות.
<זיו דשא:
אני בא מזיכרון ובפועל אנחנו סובלים ממטרד בלתי סביר של רעשים של מוזיקה, זיקוקים, אמרתי גם יריות ואגע בזה בהמשך אם יתאפשר לי, בעיקר בשעות הלילה באירועי חתונות.
<זיו דשא:
המפגע הזה לא מטופל.
<זיו דשא:
הגשנו בג"צ.
<זיו דשא:
אנשים התארגנו יחד עם המועצה.
<זיו דשא:
לצערי, היתה ירידה מסוימת.
<זיו דשא:
אני יכול להראות לך את התיעוד שבחודש האחרון אחרי שהבג"צ הופסק בהחלטה כזו אחרת, על עשרות מקרים שפשוט מהווים גם מטרד בלתי אפשרי, ולא רק לתושבי זיכרון יעקב אלא גם תושבי פורדיס.
<זיו דשא:
המשטרה ואף אחד לא מטפל בזה.
<זיו דשא:
זה תפקידו של המשרד לאיכות הסביבה.
<זיו דשא:
כל אחד מעביר את הכדור מאחד לשני.
<זיו דשא:
בפועל, אנחנו כתושבים – זה פשוט בלתי אפשרי.
<זיו דשא:
יש לילות, ואני מזמין את כולכם לבוא בלילות האלה ולראות, שאי-אפשר לשבת בחוץ.
<זיו דשא:
זה לא רק בשכונה אחת אלא זה מתפרס על המרחב של כל זיכרון יעקב.
<זיו דשא:
זה פשוט מטרד בלתי אפשרי, לילות שלמים.
<זיו דשא:
בוא נאמר שעד 23:00 אפשר להפעיל רעש או מוזיקה, אבל זה ב-23:30, ב-24:00.
דוד אמסלם:
זיו, נשמה.
דוד אמסלם:
אתה צודק.
דוד אמסלם:
הכול טוב ויפה, אנחנו רק לא בדיון הנכון.
<זיו דשא:
אבל זה חלק מהעניין שלא מטופל.
דוד אמסלם:
יש הרבה דברים לא מטופלים.
דוד אמסלם:
לדוגמה, יש פה מואזין שמשגע את כל העיר הזאת, חבל על הזמן, מהבוקר, לפעמים משלוש או ארבע לפנות בבוקר.
דוד אמסלם:
יש פה יריות.
דוד אמסלם:
תכפיל את כל מה שאתה חווה ותראה מה קורה באזור הזה פה, ואפילו בעוצמות הרבה יותר גדולות.
דוד אמסלם:
זה לא הדיון שלנו, אנחנו מדברים על זיקוקים.
דוד אמסלם:
תרצה, נעשה דיון על מואזין.
דוד אמסלם:
אני עושה עכשיו דיון על הנושא של הביטחון במגזר הערבי.
דוד אמסלם:
זה מגה דיון, וזה דיון שלישי שאני עושה.
דוד אמסלם:
אני מעריך שזה קשור לעניין.
דוד אמסלם:
בסוף במגזר הערבי זה כמו במערבונים, כמו בשיקגו.
דוד אמסלם:
המשטרה לא נכנסת לשם והם עושים מה שהם רוצים.
דוד אמסלם:
הם יורים, הורגים, נוסעים בלי רישיון – מה שאתה רוצה.
דוד אמסלם:
זה מדינה אחרת.
דוד אמסלם:
אז זה דיון אחר שאני עושה.
דוד אמסלם:
אנחנו מדברים עכשיו על זיקוקים, ולא קשור למגזר הערבי.
דוד אמסלם:
אתה מדבר על יריות, ואני מניח שהיום בחתונות של היהודים לא יורים לצורך החתונה.
<אבנר עורקבי:
במגזר הערבי גם עושים זיקוקים.
דוד אמסלם:
לכן, אני מסביר.
דוד אמסלם:
בוודאי, הם גם אוכלים.
דוד אמסלם:
לכן, אנחנו מדברים על זיקוקים.
דוד אמסלם:
יש תקנות של הזיקוקים.
דוד אמסלם:
הסיפור של הזיקוקים הוא הפעם המעניין כאן.
דוד אמסלם:
לכן, המשרד לאיכות הסביבה שינו בתקנות של הזיקוקים ובוא נתמקד בזה.
דוד אמסלם:
אם תרצה שנעשה דיון על רעש באופן כללי, תבוא ותגיד לי מה ויכול להיות, גם אם זה ייחודי לזיכרון וגם אם לא.
<זיו דשא:
לא ייחודי לזיכרון, אבל זה חשוב לכל הנושא.
דוד אמסלם:
נשמה, לא קשור.
דוד אמסלם:
בוא נתמקד בזיקוקים.
דוד אמסלם:
האם יש למישהו משהו?
<אבנר עורקבי:
גם במגזר הערבי יש זיקוקים.
<לירון אדלר-מינקה:
רק הערה קטנה.
<לירון אדלר-מינקה:
לתקנות האלה יש עבירות קנס שקבועות.
<לירון אדלר-מינקה:
עבירות הקנס שקבועות הן קבועות לפי העבירה כמו שהיא כתובה היום על ירי במרחק של מעל אלף מטר.
<לירון אדלר-מינקה:
אנחנו מציעים לדחות את התחילה של התקנות האלה ב-60 יום כדי שבינתיים אפשר יהיה לתקן גם את צו עבירות הקנס, ואז כשהתקנות האלה ייכנסו לתוקף אפשר יהיה כבר לאכוף אותן בצורה יעילה – לדחות ב-60 יום.
דוד אמסלם:
אני מקווה שהבנתם את מה שהיא אמרה.
דוד אמסלם:
מכאן זה צריך לעבור לוועדה אחרת שתדון בקנסות – בסדר.
<ירון מור:
ירון מור, יושב-ראש חטיבת יבואני הזיקוקין באיגוד לשכות המסחר.
דוד אמסלם:
אז זה אתם, אה?
<ירון מור:
כן.
<ירון מור:
אנחנו שעובדים חוקי, לא נותנים לנו לעבוד.
<ירון מור:
אנחנו מנובמבר 2011 מתעסקים בעניין הזה.
<ירון מור:
את העסקים החוקיים סגרו, גרמו נזקים בלתי הפיכים.
<ירון מור:
עשינו את כל מה שהוועדות דרשו, ויושב לידי פרופ' סטיליאן ויעיד על זה, עד שינוי תקנות שאנחנו מייבאים את החומרים החוקיים למדינת ישראל ומקבלים את אישורי משטרת ישראל לכל הפעלה והפעלה של זיקוקים.
<ירון מור:
התרגומים שלאורך כל הדרך היו על-ידי משטרת ישראל, וזה מחוסר הבנה ומחוסר ידע ומחוסר רצון להתעסק בנושא - אלה תקנות למניעת מטרד רעש.
<ירון מור:
מטרד רעש זה מעל 85 דציבל למשך שלוש דקות.
<ירון מור:
כל מה שמתחת לזה הוא לא מטרד רעש בכלל.
<ירון מור:
משטרת ישראל, מכיוון שהתקנות נרשמו בצורה שהן נרשמו, אמרו: אין הפעלת זיקוקין.
<ירון מור:
מה קרה?
<ירון מור:
השוק הפרטי וההברחות הלא חוקיות וההפעלות הלא חוקיות רצו למעלה, התפתחו, השתוללו.
<ירון מור:
לנו סגרו את העסקים.
דוד אמסלם:
לא הצלחתי להבין למה.
<ירון מור:
למה?
<ירון מור:
כי לאלה שעבדו בצורה חוקית לא נתנו לעבוד.
<ירון מור:
מכיוון שמשטרת ישראל לא היתה מוכנה לאשר.
<ירון מור:
היה כתוב בתקנות: לא יופעל אלף מטר מבתי מגורים או לחילופין לא יופעלו זיקוקין, חזיזים המועפים לאוויר ו/או גורמים למטרד רעש.
<ירון מור:
לא הסתכלו על מה זה מטרד רעש.
דוד אמסלם:
מה קורה בחג העצמאות?
<ירון מור:
חוץ מחמישה ימים בשנה שנתנו לנו אישור להפעיל שזה: יום ירושלים, יום העצמאות, ל"ג בעומר, ומשהו כזה.
<קריאה:
זה החוק, אנחנו מקיימים את החוק.
<קריאה:
זה לא משטרה.
דוד אמסלם:
בסדר, לא חשוב.
דוד אמסלם:
הוא מדבר על החוק.
<ירון מור:
כרגע אנחנו ביצענו שינוי בתקן הישראלי ואנחנו מייבאים זיקוקין יותר שקטים שיעמדו בדרישות של איכות הסביבה.
דוד אמסלם:
אגב, זה תקנות?
דוד אמסלם:
הסיפור הזה בא במסגרת תקנות?
<ירון מור:
תקן.
דוד אמסלם:
לא, התקנות איזה ימים.
דוד אמסלם:
הימים וכו', האם זה תקנות או החוק?
<איילת לוי:
תקנות.
<איילת לוי:
שישה ימים בשנה כאלה שבהם לא חל האיסור.
דוד אמסלם:
זה תקנות שמתקין השר להגנת הסביבה?
<הדס פיקסלר:
כן.
<ירון מור:
אנחנו מסיימים עכשיו את העונה החמישית שאנחנו לא עובדים כאשר שתי חברות פשטו את הרגל כבר.
<ירון מור:
לדחות את זה בעוד 60 יום עד שכן יסדרו את הקנסות או לא יסדרו את הקנסות או הכנסת תתפטר או הוועדה לא תתכנס, אני חושב שזה עובר קצת את גבולות הטעם הטוב כבר אחרי חמש שנים שאנחנו - - -
דוד אמסלם:
דקה, אבל לפני כן.
דוד אמסלם:
אני מבין שאתה מדבר מנהמת ליבך, העסק הזה הורג אותך.
דוד אמסלם:
אבל התקנות כמו שהן - זה מסדיר לך את העניין, השינוי?
<ירון מור:
ודאי - 300 מטר, כן.
דוד אמסלם:
אלה התקנות ואני מבין שהתקנות האלה מקלות מהתקנות הקודמות אחרת אתה מתרגז.
דוד אמסלם:
אתה אומר לי: לא טוב.
דוד אמסלם:
זה מה שאני מבין.
<ירון מור:
נכון.
דוד אמסלם:
מה הקנס?
<לירון אדלר-מינקה:
הקנס פשוט קבוע על העבירה הקודמת.
<לירון אדלר-מינקה:
הקנס הוא על 450 שקל לגבי ההפעלה במרחק שקטן מאלף מטרים.
דוד אמסלם:
ואנחנו עכשיו מאשרים להם שהוא יהיה פחות.
<לירון אדלר-מינקה:
כן.
דוד אמסלם:
אז על מה אנחנו קונסים אותם עכשיו?
<לירון אדלר-מינקה:
לא.
<לירון אדלר-מינקה:
העניין הוא כזה שעבירות קנס כתובות לפי העבירה הקודמת.
<לירון אדלר-מינקה:
מקלים פה, אבל גם את זה יצטרכו לאכוף.
<לירון אדלר-מינקה:
כדי שיהיה זמן גם להתארגן עם צו עבירות הקנס נדחה את התחולה כדי שהדברים ייכנסו ביחד.
<לירון אדלר-מינקה:
בכל מקרה יש צורך לתקן את הצו של עבירות קנס.
<לירון אדלר-מינקה:
השאלה מבחינת המשרד להגנת הסביבה, מבחינת אכיפה - - -
דוד אמסלם:
דקה, דקה.
דוד אמסלם:
אם עכשיו נתקן את זה בתקנה בהתראה?
<לירון אדלר-מינקה:
לא, צו עבירות קנס אי-אפשר לתקן כרגע.
<לירון אדלר-מינקה:
זה בסמכות של ועדת חוקה.
דוד אמסלם:
לא, זה פה - שהקנס על העבירה שהיה ימשיך להיות אותו קנס גם על הנושא הזה עד שהם יתקנו, אנחנו יכולים?
<לירון אדלר-מינקה:
הקנס נשאר אותו דבר.
<לירון אדלר-מינקה:
הקנס על העבירה היום זה על הפעלה במרחק קטן מאלף מטר.
<לירון אדלר-מינקה:
ברור שבמרחק הזה שמ-300 עד אלף מטר לא יקנסו ומתחת ל-300 זה נכנס לעבירה הזו.
<לירון אדלר-מינקה:
יש כאן כן משהו חלקי שלא ייכנס לעבירה של הקנס כמו שהיא היום - - -
דוד אמסלם:
וכמה הקנס?
<לירון אדלר-מינקה:
450 ליחיד, 900 לתאגיד.
דוד אמסלם:
400 שקל.
דוד אמסלם:
בסדר, אסכם.
<לירון אדלר-מינקה:
השאלה אם רוצים לדחות את זה כדי שזה ייכנס יחד עם הסיפא - -
<לירון אדלר-מינקה:
- - או שיעשו את זה והמשרד להגנת הסביבה יתקן כמה שיותר - - - ?
דוד אמסלם:
אגיד שני דברים: אחד, אני מקבל את מה שאמר הבחור.
דוד אמסלם:
בסופו של דבר, הם לא צריכים להמתין עכשיו שאנחנו נלך לשם.
דוד אמסלם:
מדובר בסך הכול על קנס של 400 שקל, ולכן זה לא סנקציה חריפה.
דוד אמסלם:
אני מבקש להחיל את התחולה של החוק, אנחנו נתחיל את התקנה מהיום ותרוצו לוועדה ותסדירו את זה.
דוד אמסלם:
הערת הערה טובה ובואו נתקדם.
דוד אמסלם:
חבר'ה, מישהו רוצה להעיר עוד משהו?
דוד אמסלם:
אני מביא את זה להצבעה עם עצמי.
<לירון אדלר-מינקה:
ובלי סעיף (2) כמו שהם ביקשו.
<קריאה:
בלי הסיפא של סעיף - - -
<לירון אדלר-מינקה:
בלי סעיף שני.
דוד אמסלם:
מה שתחליטו, בבקשה - כמו שהוקרא.
דוד אמסלם:
אני מביא את זה כפי שהקראנו את זה, כפוף להערה שקיבלתי שזה ייכנס באופן מידי.
דוד אמסלם:
במקביל, ובלי קשר, המשרד להגנת הסביבה יסדיר בוועדת חוקה ויתאים את נושא הקנסות.
דוד אמסלם:
בעד – פה אחד תקנות למניעת מפגעים (מניעת רעש) (תיקון מס' 2), התשע"ו-2016, אושרו.
דוד אמסלם:
אני כמובן תומך בזה, ולכן התקנה עברה.
דוד אמסלם:
אני מאחל לכולנו בהצלחה בהמשך.
דוד אמסלם:
שלום לכולם.
דוד אמסלם:
הנושא היום הוא אגרות המוטלות על החקלאים המעסיקים עובדים זרים – ישיבת מעקב.
דוד אמסלם:
כדי שניכנס לדיון עצמו אני אתן איזה בריף קצר לגבי ההיסטוריה.
דוד אמסלם:
אנחנו ערכנו שני דיונים, ב-20.1 וב-16.5, שבגדול מה שביקשתי, ואני אקריא את המכתב, אני ביקשתי שני דברים, אחד זה לגבי הנושא של האגרות, אני לא אלאה אתכם, לא פותחים את הדיון עוד פעם מחדש, אני ביקשתי איחוד והפחתת האגרות המוטלות על החקלאים ופישוט ההליך הבירוקרטי וגם להתאים את כמות המכסה של העובדים לנושא החקלאות, ואנחנו כרגע מדברים רק על נושא חקלאות.
דוד אמסלם:
לגבי סעיף 2, משרד האוצר יבדוק אפשרות נוספת, לפיה במידה שלא ניתן להפחית את ההיטלים, ייווצר מנגנון שבו כל ההכנסות מאותם היטלים יוחזרו לחקלאים שישלמו את האגרה.
דוד אמסלם:
ביקשתי גם לקבל נתונים, אורי, לא קיבלתי עד היום, אבל אני מוותר לך על זה.
דוד אמסלם:
אנחנו מבינים את הנושא, תנו לנו איזה בשורה טובה.
דוד אמסלם:
בבקשה, בוא נתחיל עם אורי.
<אורי שיינין:
כמו שכבוד היושב ראש אמר, לא כולם מכירים פה, אבל אני יכול לומר שאליי הועבר כמה הנושא חשוב לך ממספר רב מאוד של כיוונים וככה באמת התייחסנו לזה.
<אורי שיינין:
לא רק אני, לא רק המשרד שלי, גם רשות האוכלוסין ומשרד החקלאות ומשרד העבודה, שיושבים פה.
<אורי שיינין:
לגבי הנושא הראשון, של איחוד והפחתת האגרות, קודם כל אני צריך לבוא ולומר כאן בשורה, שנפל דבר מאז הישיבה האחרונה שהיינו.
<אורי שיינין:
אם אתם זוכרים, שנה אחורה מהיום בעצם היו לנו שלושה נושאים שעל הפרק, למען האמת שני נושאים, האגרות היה נושא, נקרא לו שולי, היה את ההיטל, היה את נקודות הזיכוי והיה את הנושא של האגרות.
<אורי שיינין:
ההיטל, כזכור, תודות גם לחלק מהיושבים פה בחדר - - -
איתן ברושי:
יש להם שמות.
<אורי שיינין:
כבוד חבר הכנסת איתן ברושי, שיושב פה, ועוד, שהיו אחראים לקידום הצעד הזה, בעצם הוא בוטל בהוראת שעה לחמש שנים, שהתחילה כבר מ-2016.
<אורי שיינין:
בנושא נקודות זיכוי אז שר האוצר הודיע לבג"צ שבכוונתו, במסגרת התקציב הנוכחי לקדם צעד שהוא הדרגתי.
<אורי שיינין:
יש את העמדה של החקלאים, או נגיד גם של חלק מארגוני העובדים, שבאים ואומרים להחזיר את נקודות הזיכוי, את העמדה של המדינה שהייתה כנגד ושר האוצר קבע, אנחנו נחלוק באמצע.
<אורי שיינין:
הוא אמר שהוא ישריין לנושא הזה תקציב במסגרת התקציב הקרוב, רק שהדרך לעשות את זה היא במסגרת דיוני התקציב.
<אורי שיינין:
באופן עקרוני הנושא משוריין, בשל רגישות הנושא אני מעדיף דווקא לא להרחיב על זה את הדיבור מעבר למה שנאמר כאן, ואני מבקש גם מיתר הנוכחים ומכבוד היושב ראש לא להרחיב שם יותר מדי את הדיון.
דוד אמסלם:
לגבי הנושא של נקודות הזיכוי?
<אורי שיינין:
ובנושא השלישי של האגרות, מבחינת עלויות משקיות פוטנציאליות לחקלאים, אז ההיטל היה סדר גודל של בערך 500-600 שקל לחודש לחקלאי, נקודת הזיכוי בין 0 ל-250, תלוי כמה מושת על החקלאי וכמה על העובד הזר, והאגרות זה סדר גודל של 100 שקלים.
<אורי שיינין:
אז מתחילת השנה, מתוך סל של 850 שקל - - -
<קריאה:
איך 100 שקלים?
<קריאה:
100 שקלים אם יש לך עובד אחד.
<אורי שיינין:
אני אומר, אני מסתכל על עובד אחד, העלות פר עובד.
<אורי שיינין:
סליחה, אני אתקן את עצמי, העלות פר עובד הייתה 850 שקל לחודש, אנחנו כיום נמצאים בסיטואציה שבה בסופו של התהליך אנחנו נהיה בסדר גודל של עלות שאת ההיטל הורדנו, את ה-500-600 שקל הורדנו, את נקודות הזיכוי הורדנו, 0 עד 250, תלוי את מי אתה שואל, זה גם משתנה בין חקלאים ובין עובדים, ולכן אני מגיע לנושא של כמה אתה משלם.
<אורי שיינין:
נשאר האגרות ונשארה נקודת זיכוי אחת מתוך ה-2.25, נקודת זיכוי או נקודה ורבע, אני לא זוכר מה הייתה הסגירה הסופית.
<אורי שיינין:
בשבועות ובחודשים האחרונים ניסינו לייצר איזה שהיא עבודת מטה שמנסה לראות אם אנחנו יודעים להגיע להסכמות, על מה שאפשר, כי על הסוגיות האלה כן ניתן מענה, אפשר לומר לא מושלם, לטענת חקלאים, אפשר לומר לא מושלם גם מצד הדרג המקצועי באוצר, אמרתי גם את דעתי בצורה מפורשת, אבל זה מה יש, זה כבר הוכרע.
<אורי שיינין:
אבל לגבי הסוגיה השנייה, שהיא סוגיה מאוד מהותית, וכבוד היושב ראש שם על זה דגש במכתב שלו, שזה באמת להסתכל על כל הנושא של החקלאות והתעסוקה בחקלאות באופן קצת יותר רחב, דווקא בנושא הזה אני חושב שאנחנו יודעים, לפחות את הבעיות אנחנו יודעים כולנו פחות או יותר לסמן.
<אורי שיינין:
יש כאלה ששמים דגש על בעיות מסוימות יותר מבעיות אחרות, אבל אין חולק על מה הבעיות שקיימות.
<אורי שיינין:
אם ירשה לי כבוד היושב ראש, אני אציג בכמה דקות עבודת מטה שהתחלנו לעשות פה במשרדים.
<אורי שיינין:
אנחנו גם רצינו לשלוח מסמך לוועדה, הוא נמצא בשלבי טיוטה מאוד מתקדמים, לא שלחנו אותו כי לתחושה שלי לא כל המשרדים עדיין הרגישו בנוח עם כל מה שכתוב שם והעדפתי לא לשלוח משהו שהוא אוצרי מדי, שלא יגידו 'לא, אבל זה לא על דעתי'.
<אורי שיינין:
אני רוצה לשלוח מסמך, כמו שביקשת, שיהיה על דעת כולם, אבל אני כן יכול לתאר בקווים כלליים.
<אורי שיינין:
היום שיטת ההעסקה שקיימת בחקלאות אומרת שיש מכסה שנקבעת על ידי הממשלה, שזה עוד מהיום הראשון שבו יש עובדים זרים בישראל והמכסה הזאת מוקצית לחקלאים בשיטה שהיא מחולקת על ידי רשות האוכלוסין על בסיס המלצות של משרד החקלאות.
<אורי שיינין:
למשרד החקלאות יש איזה שהוא מודל נורמטיבי שבא ואומר, כביכול אם אין לי מכסה אין לי שום מגבלות כמה עובדים אני צריך לתת לכל חקלאי, על בסיס מה הגידול שלו, כמה דונם יש לו, מתבסס על נתוני מפקד של למ"ס ואז עושה אגרגציות ודוחס קצת - - -
<קריאה:
מה למ"ס?
<קריאה:
משהו חדש.
<אורי שיינין:
על בסיס מפקד.
<קריאה:
לפי הלמ"ס משהו?
<קריאה:
יש פה חבר'ה של משרד החקלאות, אולי שהם יסבירו על הפאנץ' ש - - -
<אורי שיינין:
לא, זה לא - - -
<קריאה:
לא, כי הוא לא מדייק.
<קריאה:
זה הפררוגטיבה של - - -
<אורי שיינין:
תתקנו אותי אחרי.
דוד אמסלם:
חבר'ה, שנייה, שנייה.
דוד אמסלם:
תנו לאורי לסיים.
<אורי שיינין:
בכל אופן על בסיס ההמלצות האלה רשות האוכלוסין מקצה את העובדים לחקלאים.
<אורי שיינין:
מטבע הדברים בענף החקלאות, למעט מקצועות כמו רפת, שבהם יש לך עבודה סדירה וקבועה, לא משתנה יותר מדי בין יום ליום ובין שבוע לשבוע, בטח לא בין חודש לחודש, רוב העבודות בענף החקלאות, בענף הצומח הן עבודות שיש חודשים שהם חודשים עם עצימות - - -
<דובי אמיתי:
אבל זה לא נכון.
מיכל רוזין:
עונתיים.